Uurimaks jahutavate materjalide mõju linna kuumasaarele pidi Akbari töörühm kasutama kaudsemaid meetodeid, sest ilmselgelt pole võimalik viia läbi kontrollitud eksperimentaalset uurimust võrreldes kahte identset linna, mille ainsaks erinevuseks oleks  kasutatavate pindmaterjalide tüüp. Seega pidid teadlased Los Angelese temperatuuri hoopiski kunstlikult looma, kasutades selleks kompleksseid ning arvutivõrgustike abil loodud regionaalseid kliimamudeleid. Arvutustest selgus, et kui kõik teed ja hooned oleksid kaetud praegusega võrreldes 30% suurema albeedoga materjalidega, saaks linna kuumasaare temperatuuri alandada kuni kahe kraadi võrra. See vähendaks konditsioneerimisega seotud kulutusi 2-3% võrra.